પણ હરિની અને લોકોની લોકોની લાડલી મીરાંના કાવ્યો જોતાં એમાનાં ઘણાં કાવ્યો સામાન્ય છે એમ કહેવાની હિંમત કોઈ કરે તો એમાં ધૃષ્ટતા લેખી શકાય એવું નથી. મીરાંના મુલ કાવ્યો કેટલાં છે એની જ પૂરી પ્રતીતિ અત્યારે તો કોઈને થતી નથી. એનાં હાલ જે કાવ્યો પ્રસિદ્ધિમાં છે એમાંથી એના પોતાનાં કેટલા હશે એ વિશે સંશોધકોના ઘણા જુદા જુદા મતો છે. ઘણી વાર એનાં જુદાં જુદાં કાવ્યોમાં માત્ર એની એક જ વસ્તુ એને કહેવાની હોય છે અને મીરાંને નામે પ્રચલિત કાવ્યોમાં તો ગ્રામ્યતા પણ ઘણીવાર દેખાય છે.